DS «Oscar II» (1885)

DS «Oscar II» var i perioden 1885-1955 en lokalrutebåt i fart i Ryfylke, frem til 1952 stort sett kun i rute mellom Stavanger og Sandnes og på Høgsfjorden. I 1955 ble den ombygd til fraktefartøy «Havås». Etter et langt liv i fraktfart for ulike eiere ble båten i 1999 solgt hjem til Sandnes og årene frem til 2004 dels restaurert dels ombygd til et utseende svært nær slik «Oscar II» så ut rundt 1903.


== Sandnæs, Stavanger & Høgsfjords Dampskibsselskab ==
1885: Levert fra Stavanger Støberi & Dok, Stavanger (byggenr. 11) som lokalrutebåt «Oscar II» til Sandnæs, Stavanger & Høgsfjords Dampskibsselskab, Sandnes. Kjenningsmål: 81,1’ x 17,5’ x 9’    brt:80,39.  Maskin: 2cyl Compound (SS&D) 115ihk. Benyttet i lokalrutefart mellom Stavanger og Sandnes, og til Høgsfjorden.
1893: Ombygd ved Stavanger Støberi & Dok, Stavanger. Ny kjele installert. Registrert for 230 passasjerer.    81,8’ x 17,5’ x 9’  brt:80,59
1903: Registrert i Stavanger. Registrert for 190 passasjerer (da staten opprettet skipskontrollen).
Juni 1906: Eierselskapet endret navn til Sandnes, Stavanger & Høgsfjord Dampskipsselskap AS, Sandnes. Fortsatte i samme ruter, -siden 1896 sammen med eierselskapets andre lokalrutebåt «Eira».
1914: Ny propellaksling montert ved Stavanger Støberi & Dok, Stavanger.


== DS Oscar II AS ==
1924: Eierselskapet oppløst. Solgt til DS Oscar II AS, Sandnes / v. Arne Kallelid, Stavanger,  Georg & Gabriel G. Heringstad, Sandnes for kr. 20 000. Fortsatt i rutefart Stavanger-Sandnes. Turer til Høgsfjorden og Lysefjorden om sommeren.
21. november 1924: Kolliderte med lokalrutebåt «Riskafjord I» ca. kl.17 i tett tåke og regn ved Siriskjær ved Lervik i Stavanger. «Riskafjord I» fikk et stort hull like over vannlinjen akter og sank på 3-4 minutter på 17 favner. Der var ti passasjerer om bord, men ingen ble skadet. Saken om skyld gikk helt til høyesterett der «Riskafjord I»'s eier AS Riskafjord vant.
1928: Brannskadet. Reparert og ombygd ved Stavanger Støberi & Dok, Stavanger.
1932-1952: Utleid til AS Høgsfjord Ruteselskap, Stavanger hver sommer.
1943: Noe ombygd ved Rosenberg Mek. Verksted, Stavanger.
Desember 1949: Ombygd til motordrift ved Br. Bjørneviks Motorverksted, Hundvåg i Stavanger.  81,8’ x 17,5’ x 9,2’ brt:103,90. Motor: 6cyl 4tev General Motors dm 165bhk (1944)


== AS Jøsenfjord Rutelag ==
April 1952: Solgt til AS Jøsenfjord Rutelag, Stavanger for kr. 110 000. Tidvis i rutefart Stavanger-Erfjord, tidvis avløser i selskapets øvrige ruter i Ryfylke og tidvis opplagt ved eiers verksted på Buøy i Stavanger.
27. november 1952: registrert i Stavanger igjen.


== MS «Havås» ==
Mars 1955: Solgt til Ingebrigt K. Hebnes, Hebnes i Ryfylke / Stavanger for kr. 67 000. Ombygd til fraktefartøy ved Fjeldberg Bruk, Hundvåg i Stavanger. brt:86,67
1955: Satt inn i kystfart som fraktefartøy «Havås» (registrert omdøpt juni 1955).
1958: Solgt til Johan Naustvik, Vormedal ved Haugesund & Jon Naustvik, Jelsa i Ryfylke / Stavanger for kr. 50 000. Benyttet i lokal sandfart.
19??: Noe ombygd. Ny motor montert:  2tev Hjelset  120bhk
Mars 1971: Solgt til Ragnar Vatsø, Bremanger / Stavanger for kr. 115 000.
1975: Ny motor montert:  4tev Mercedes-Benz  dm  280bhk
Mars 1979: solgt til Karl Sæther, Bøfjorden i Surnadal / Stavanger for kr.220.000. Benyttet i lokal sandfart på Smøla, Hitra og Frøya for Raudsand Gruver. Grabbet også sand i elven Surna.
Juni 1985: solgt til Gunnar Ernstsen, Torvastad på Karmøy / Stavanger. Benyttet i lokal sandfart.
Februar 1986: solgt til P/r / v. Per Kåre Reilstad, Judaberg på Finnøy i Ryfylke. Benyttet i lokal sandfart i Ryfylke. Mye for Fjeldhammer Brugs asfaltverk på Storesund på Karmøy.
Desember 1990: Solgt til Helge Nymo, Nesna. Benyttet i forbindelse med kaibygging.
1993: Solgt til Birger Bech, Mo i Rana.
1997: Opplagt Stokkvågen på Lurøy.


== Veteranbåt «Oscar II» ==
1999: Solgt til Dampskipsselskapet Oscar II AS / v. Daniel Øvstebø & Svein Hana, Sandnes med tanke på restaurering tilbake til lokalrutebåt. Omdøpt «Oscar II».
Mars 2002: Omdøpt «Den Gamle Oscar II».
2003: Restaurert og ombygd som lokalrutebåt på Ytraland på Karmøy. Nytt overbygg og dampskorstein, men motoren ble beholdt. Utseende basert på slik «Oscar II» så ut i 1903.
25. juni 2004: Forlot Ytraland for Sandnes. Eksteriøret var da ferdig, men innredning manglet.
2012: 19. juni: Ankom Sandnes etter restaurering i Litauen


== Se også ==
AS Jøsenfjord Rutelag


== Kilder ==
Artikkel om AS Jøsenfjord Rutelag i bladet «Skipet» 2.1991 av Alf Johan Kristansen og Per Alsaker.
«Fjordabådane», Magnus Torgersen  1981
Per Kåre Reilstad
Stavanger Museum
Alf Johan Kristiansen
Trygve Eriksen jr.'s arkiv